এবেলা’র সংবাদমাধ্যমে প্রকাশিত প্রতিবেদন অনুযায়ী, সৌদি আরবের জনপ্রিয় ‘কিং আবদুল আজিজ ক্যামেল ফেস্টিভ্যাল’ থেকে বিতাড়িত করা হয় ১২টি উটকে। ওই উটেদের নাক, মুখ ও ঠোঁটের সৌন্দর্য বৃদ্ধি করার জন্য নিষিদ্ধ ওষুধ দেওয়া হয়েছিল বলে অভিযোগ। অনুষ্ঠানের সময় ওই উটগুলিকে পরীক্ষা করা হয়। তখনই তাদের শরীরে নিষিদ্ধ ওষুধের অস্তিত্ব মেলে। উটেদের এই সৌন্দর্য প্রতিযোগিতা সৌদি আরবের রিয়াদে প্রায় একমাস ধরে চলে। উটের দৌড়ের প্রতিযোগিতা, তাদের চুলের সৌন্দর্য, প্রশিক্ষণ ও ফটোগ্রাফির ওপর ভিত্তি করে বিজেতাকে বাছাই করা হয়। জয়ী উট ২১৩ মিলিয়ন ডলার পুরস্কার পায় বলে জানা গিয়েছে। কাজেই এতো টাকা জেতার সুযোগ হাতছাড়া করতে চাননি উটের মালিকেরা। কিন্তু বেশি লাভ করতে গিয়ে শেষ পর্যন্ত শো থেকেই বাদ পরতে হয় তাদের।